ฟ็อคเคอ-วุล์ฟ เอ็ฟเว 200

ฟ็อคเคอ-วุล์ฟ เอ็ฟเว 200 ค็อนดอร์ () เป็นเครื่องบินปีกชั้นเดียวสี่เครื่องยนต์ทำจากโลหะทั้งลำ พัฒนาขึ้นโดยบริษัทฟ็อคเคอ-วุล์ฟของเยอรมนีเพื่อใช้เป็นเครื่องบินพาณิชย์พิสัยไกล ลุฟท์วัฟเฟอเองก็กำลังต้องการเครื่องบินลาดตระเวน/ทิ้งระเบิดพิสัยไกลเช่นกันในขณะนั้น

ควร์ท ทังค์ เสนอแผนงานเอ็ฟเว 200 แก่ ดร.รูด็อล์ฟ ชตึสเซิล แห่งสายการบินลุฟต์ฮันซา เพื่อใช้เป็นเครื่องบินพาณิชย์ขนส่งผู้โดยสารข้ามมหาสมุทรแอตแลนติกไปยังสหรัฐอเมริกาKarl-Dieter Seifert "Der Deutsche Luftverkehr 1926 - 1945" Bernard & Graefe Verlag, Bonn 1996  (in German) p. 303-304 โดยไม่ต้องจอด ในยุคนั้นสายการบินต่าง ๆ ยังใช้เครื่องบินทะเลเพื่อข้ามมหาสมุทรแอตแลนติกอยู่ เอ็ฟเว 200 ได้รับการออกแบบให้มีเพดานบินเหนือ 3,000 เมตรเพื่อประหยัดน้ำมัน ซึ่งเป็นระดับความสูงสุดที่เครื่องบินจะบินได้โดยไม่ต้องติดตั้งห้องโดยสารปรับความดัน ในขณะที่เครื่องบินของสายการบินต่าง ๆ ในยุคนั้นบินที่ระดับไม่เกิน 1,500 เมตรเท่านั้น

หลังเปิดตัวใน ค.ศ. 1937 เอ็ฟเว 200 ได้รับการกล่าวขานว่าเป็นเครื่องบินพาณิชย์ที่ทันสมัยที่สุดของโลก ก่อนที่จะเสียตำแหน่งแก่โบอิง 307 ที่เปิดตัวใน ค.ศ. 1940 สาเหตุที่เครื่องบินนี้มีฉายาว่า ค็อนดอร์ () เนื่องจากมีลักษณะเหมือนแร้งคอนดอร์

คุณลักษณะ (รุ่นย่อย Fw 200 C-3/U4) 
300px|thumb|เครื่องบินเอ็ฟเว 200 ส่วนตัวของอดอล์ฟ ฮิตเลอร์

อ้างอิง

หมวดหมู่:เครื่องบินฟ็อคเคอ-วุล์ฟ
หมวดหมู่:เครื่องบินเยอรมันในสงครามโลกครั้งที่สอง
หมวดหมู่:เครื่องบินทิ้งระเบิดในสงครามโลกครั้งที่สอง
หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดเยอรมัน
หมวดหมู่:อากาศยานที่บินครั้งแรกในปี พ.ศ. 2480